ΓΡΑΠΤΗ ΕΡΩΤΗΣΗ E-0069/03

υποβολή: Erik Meijer (GUE/NGL) προς την Επιτροπή

(23 Ιανουαρίου 2003)

Θέμα: Πληρωμές ενισχύσεων σε βιομηχανίες που επεξεργάζονται αγροτικά προϊόντα και όχι απευθείας στους αγρότες

1. Καταβάλει η Επιτροπή ένα μέρος των επιδοτήσεων στο πλαίσιο της κοινοτικής αγροτικής πολιτικής σε βιομηχανίες για την επεξεργασία αγροτικών προϊόντων, κυρίως δε σε βιομηχανίες αμύλου όπως η Avebe στην Ολλανδία·

2. Βάσει ποιών εκτιμήσεων αποφασίσθηκε να μην καταβληθούν αυτές οι επιδοτήσεις απευθείας στους αγρότες, οι οποίοι καλλιεργούν τις πατάτες αλλά στην βιομηχανία η οποία κατόπιν μπορεί να καταβάλει πληρωμές στους αγρότες αναλόγως της ποσότητας πατάτας που διέθεσαν·

3. Για ποιό λόγο οι αγρότες οι οποίοι καλλιεργούν πατάτες δεν λαμβάνονται μέχρι στιγμήςπόψη για την καταβολή άμεσων επιδοτήσεων·

4. Για ποιό λόγο η Επιτροπή σχεδίαζε αρχικά, στο πλαίσιο αντιστάθμισης για χαμηλότερες τιμές αγροτικών προϊόντων από το 2004, να προβεί στον τερματισμό των πληρωμών στη βιομηχανία·

5. Ποιός είναι τώρα ο λόγος για την αλλαγή του σχεδίου της δηλ. την εφαρμογή μεικτού συστήματος βάσει του οποίου οι πληρωμές αυτές καταβάλλονται κατά το ήμισυ στη βιομηχανία και κατά το άλλο ήμισυ στους γεωργούς·

6. Ποιά πλεονεκτήματα και μειονεκτήματα σημαίνουν τα διαφορετικά συνέρια για τους γεωργούς·

7. Ποιά πλεονεκτήματα και μειονεκτήματα σημαίνουν τα διαφορετικά σενάρια για την βιομηχανία·

8. Με ποιό τρόπο θα αποφύγει η Επιτροπή να καταλήξει το σχέδιο αυτό σε μία μορφή κρατικής βοήθειας σε κοινοτικό επίπεδο προς τη βιομηχανία αφού η ίδια επιθυμεί να καταργήσει αυτό το είδος της κρατικής βοήθειας σε άλλες περιπτώσεις

Πηγή: Ολλανδική εφημερία de Volkskrant της 7.01.2003.

Απάντηση του κ. Fischler εξ ονόματος της Επιτροπής

(26 Φεβρουαρίου 2003)

1.-3. Το άμυλο γεωμήλων βρίσκεται σε άμεσο ανταγωνισμό με το άμυλο σιτηρών. Έχουν θεσπιστεί ανάλογα μέτρα από το Συμβούλιο όσον αφορά τον τομέα των σιτηρών και εκείνο των γεωμήλων παραγωγής αμύλου.

Οι άμεσες πληρωμές για τα γεώμηλα που προορίζονται για την παραγωγή αμύλου εντάσσονται στην κοινή οργάνωση αγοράς σιτηρών που διέπεται από τον κανονισμό (ΕΟΚ) αριθ. 1766/92 του Συμβουλίου(1). Η ενίσχυση χορηγείται στους παραγωγούς γεωμήλων για την παραγωγή αμύλου και ανάλογα με τις εθνικές διατάξεις μπορεί να καταβληθεί μέσω της βιομηχανίας μεταποίησης.

Εξάλλου, για να αντισταθμιστούν ορισμένα διαρθρωτικά μειονεκτήματα σε σχέση με τους παραγωγούς αμύλου σιτηρών, οι βιομηχανίες παραγωγής αμύλου γεωμήλων λαμβάνουν, σύμφωνα με τον κανονισμό (ΕΚ) αριθ. 1868/94 του Συμβουλίου(2), πριμοδότηση για την παραγωγή αμύλου εντός του ορίου της ποσόστωσης.

4.-5. Τον Ιούλιο 2002(3), η Επιτροπήπέβαλε στο πλαίσιο των κατευθυντήριων μεταρρυθμιστικών γραμμών πρόταση για ενιαία ενίσχυση ανά γεωργική εκμετάλλευση, ανεξάρτητα από την παραγωγή (αποσύνδεση). Μετά από διαβούλευση με τους επαγγελματικούς φορείς, προέκυψε ότι η πλήρης αποσύνδεση των άμεσων ενισχύσεων θα μπορούσε να δημιουργήσει προβλήματα στον τομέα της παραγωγής αμύλου. Τα στοιχεία αυτά οδήγησαν την Επιτροπή ναποβάλει τις προτάσεις της(4) για τη μεταρρύθμιση της κοινής γεωργικής πολιτικής (ΚΓΠ) — μακροχρόνια προοπτική για βιώσιμη γεωργία — στην καθιέρωση στον τομέα αυτό μέτρων αποσύνδεσης της ενίσχυσης, διατηρώντας ταυτόχρονα ένα τμήμα συνδεδεμένο με την παραγωγή.

6.-7. Η πλήρης αποσύνδεση των άμεσων ενισχύσεων στα γεώμηλα παραγωγής αμύλου δίνει την ελευθερία επιλογής στον παραγωγό να καλλιεργήσει οποιοδήποτε γεωργικό προϊόν στο πλαίσιο του καθεστώτος ενιαίας πληρωμής ανά εκμετάλλευση· με το σύστημα αυτό η καλλιέργεια γεωμήλων αμυλοπαραγωγής ενδέχεται να μειωθεί σημαντικά, διότι ο παραγωγός μπορεί να επιλέξει καλλιέργειες λιγότερο απαιτητικές σε επενδύσεις και σε χρόνο εργασίας, όπως τα σιτηρά, με συνέπεια έλλειψη πρώτωνλών για τη μεταποιητική βιομηχανία.

Η μερική αποσύνδεση όπως προτείνεται από την Επιτροπή επιτρέπει στον παραγωγό να επιλέξει τις καλλιέργειές του διατηρώντας ταυτόχρονα το ενδιαφέρον για την παραγωγή γεωμήλων αμυλοπαραγωγής και εξασφαλίζοντας την ουδετερότητα των δημοσιονομικών δαπανών.

8. Το καθεστώς αυτό προορίζεται για τους παραγωγούς και δεν αποτελεί ένα είδος κρατικής ενίσχυσης κατά την έννοια της κοινοτικής νομοθεσίας.

(1) Κανονισμός (ΕΟΚ) αριθ. 1766/92 του Συμβουλίου, της 30ης Ιουνίου 1992, περί κοινής οργανώσεως αγοράς στον τομέα των σιτηρών, ΕΕ L 181 της 1.7.1992.

(2) Κανονισμός (ΕΟΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων, ΕΕ L 197 της 30.7.1994.

(3) COM(2002)394 τελικό.

(4) COM(2003)23 τελικό.